Hongkong

Hongkong on Kiinan erityishallintoalue (riippuvuus). == Alueet == Hongkong jaetaan kolmeen osaan: Hongkongin saareen, Kowlooniin ja Uusiin territorioihin, eli Hongkongin pohjoisosaan. Hongkongissa on myös useita saaria, joista suurimmat ja tunnetuimmat lienevät Lantau (jolla sijaitsee lentokenttä) ja Lamma. == Muut kohteet == == Ymmärrä == Hongkong oli Ison-Britannian siirtomaa vuoteen 1997 asti. Siirtomaakausi on jättänyt Hongkongiin hyvin brittiläisen leiman. === Ilmasto === Hongkongissa on kesäisin kostean kuumaa, mutta talvisin lämpötilat voivat tippua helmi-maaliskuussa kymmenen asteen kieppeille. Alkusyksystä on päivittäisiä sadekuuroja ja taifuunivaroituksia annetaan yleisesti, mutta loppuvuosi on miellyttävän kuiva ja lämmin. == Tule == === Lentokoneella === Hongkongista löytyy yksi maailman vilkkaimmista lentokentistä, Chek Lap Kokin lentokenttä eli Hong Kongin kansainvälinen lentoasema (IATA: HKG, [1]). Chek Lap Kokin lentokentälle lentää muun muassa Finnair suoraan Helsingistä, lento kestää noin 10 tuntia. Lentokentältä keskustaan helpoiten pääsee MTR:llä (Mass Transit Railway), joka on siis paikallinen metro. Myös taksilla pääsee keskustaan, mutta ruuhka-aikana sitä kannattaa välttää, matkan hitauden takia. Taksi on myös MTR:ää hitaampi. Lentokentälle ja sieltä pois pääsee myös busseilla, jotka ovat huomattavasti metroa edullisempi vaihtoehto. Tosin suomalaiselle MTR:nkään hinta ei ole päätä huimaava, 90HKD (noin 8,5 euroa) === Junalla === Hongkongiin voi tulla myös junalla. Kantonista, Guangzhousta pääsee KCR-junalla (Kowloon-Canton-Railway). Junia menee noin 10 päivässä per suunta. Matka kestää noin puolitoista tuntia ja maksaa noin 20 euroa. Toinen vaihtoehto on ottaa juna vain Shenzheniin saakka (80 RMB) ja kävelellä rajan yli Lo Wu:n metroasemalle, josta metromatka Tsim Sha Tsui:hin maksaa noin 40 HKD. === Autolla === Auto ei ole paras tapa liikkua Hongkongissa: kaupungissa on paljon tietulleja ja parkkipaikkojen löytäminen voi olla työlästä. Julkiset kulkuvälineet ovat nopeampi, edullisempi ja kätevämpi tapa liikkua. === Bussilla === === Laivalla === Guangzhousta voi tulla Hong Kongiin myös Helmijoen suistoa pitkin jokilaivalla. Macaosta pääsee myös Hong Kongiin. Matkan hinta on noin 15 euron tienoilla (esim. TurboJET), ja nopeimmillaan matka kestää alle tunnin. == Liiku == Metro on selvästi helpoin tapa liikkua Hong Kongissa, etenkin ruuhka-aikoina. Metro kattaa varsin hyvin Hong Kong Islandin ja Kowloonin. Taksin käyttö saattaa olla ruuhkista johtuen takkuista. Heti saavuttuasi Hong Kongiin kannattaa hankkia paikallinen Octopus -kortti jolla voit maksaa vaivattomasti kaikissa julkisissa kulkuvalineissa (myos takseihin jarjestelma on tulossa). Octopus kortilla helpotat matkustamistasi MTR:ssa, busseissa ja minibusseissa, seka nautit MTR:ssa alennetuista hinnoista (n. 5% joka lipun hinnasta pois). Octopus -kortin voit ostaa esimerkiksi lentokentalta hintaan 150HKD (50HKD korttimaksu, jonka saat takaisin palauttaessasi kortin ja 100HKD valuuttaa kaytettavaksi). Octopus kortti toimii myos useissa supermarketeissa ja 7-11:ssa jne. == Puhu == Kantoninkiina ja mandariikiina ovat virallisia kieliä, mutta englantia ymmärretään yleisesti, joskin nykyään huonommin kuin Britannian siirtomaa-aikoina. Erityisesti keskustan ulkopuolella joutuu usein turvautumaan elekieleen tai englantia ymmärtävien paikallisten apuun esimerkiksi toreilla asioitaessa. == Osta == === Hintataso === Hongkong on suhteellisen kallis kaupunki. Paikallinen ruoka ja matkustaminen metrolla/taksilla on sopuhintaista (joskin merkittävästi manner-Kiinaa kalliimpaa), mutta majoitus vähänkin paremmissa hotelleissa kapuaa hintansa puolesta helposti eurooppalaiselle tasolle. Vaateostoksia pääsee tekemään hyvinkin edullisesti esimerkiksi Mong Kokin alueella, jossa on lukematon määrä katukojuja ja pikkukauppoja. Toreilla tinkiminen on tärkeää. Taitava tinkijä voi saada haluamansa ostoksen murto-osalla myyjän ensimmäisenä mainitsemasta hinnasta. Luksustuotteita ja maailman huippumerkkejä on eniten tarjolla Causeway Bayn alueella, jossa on useita korkeatasoisia ostoskeskuksia. == Syö == Hong Kongin kansallisruoka on dim sum (點心), etäisesti tapaksia muistuttava loputon sarja pieniä kiinalaisia herkkuja. Dim sumia syödään aina teen kanssa ja siksi dim sum-kestit kulkevatkin nimellä yum cha (飲茶), kirjaimellisesti "teen juonti". Dim sum on suosittu aamiainen tai lounas, ja erityisesti sunnuntaisin perheet usein kokoontuvat dim sumia syömään. Tyypillisiä esimerkkejä ovat: katkarapunyytit (蝦餃 har gau) ohueen taikinaan kääritetyt lihapullat (燒賣 siu mai) suolainen riisipuuro (粥 juk), erityisesti tuhannen vuoden munien ja jauhelihan kanssa (皮蛋瘦肉粥 pei daan sau ruk juk) grillatut possupullat (叉燒包 char siu bau) riisinuudelikääryleet soijakastikkeella (腸粉 cheong fun) Mahtava tapa kokea paikallinen ruokakulttuuri Hong Kongissa on käydä yksityisessä kotikeittiössä. Helpoin tapa päästä käsiksi kotikeittiöihin on käyttää Plate Culture nimistä palvelua, on pääasiassa Hong Kongissa toimiva kotikeittiöiden Airbnb. == Juo == Hong Kongissa tyypillisesti naiset maksavat vähemman baareissa kuin miehet, lähinnä tämä johtuu Open Bar tarjouksista ja Ladies Nightista, joka on keskiviikkoisin/torstaisin, mutta sen paikka vaihtelee. Poimintana LKF:lta kannattaa käydä maistamassa Oyster nimisen baarin Long Island Ice Tea, tainnut lorahtaa vähän enemmän alkoholia kuin tavallisesti kyseiseen drinkkiin. == Näe == Victoria Peak. Victoria Peakilta on upeat maisemat Hong Kongin satamaan yli pilvenpiirtäjien. Peak Towerissa on näköalatasanne ja pieni ostoskeskus. Ylös pääsee nopeasti Peak Tramilla [2](HK$25 meno, HK$36 menopaluu) tai mutkateitä kiemurrellen paikallisbussilla numero 15 (HK$9,60). Alas on miellyttävää tulla kävellen polkuja pitkin. Happy Valleyn laukkakilpailut. Isot laukkakilpailut keskiviikkoisin syyskuusta kesäkuuhun. Ota passi mukaan ja pääset sisään HK$1 turistihinnalla. Osta edullinen olut, aseta veto ja nauti tunnelmasta. == Nuku == Wonderful Inn, 5/F, Golden Crown Court, 66 - 70 Nathan Road, Kowloon, ☎ (852) 2302-4812. 400 HKD:sta ylöspäin. == Opiskele == Hong Kongissa on monia yliopistoja, joissa kaikissa opetuskielena pitkalti englanti, joten Hong Kong tarjoaa hyvat mahdollisuudet vaihto-opiskelulle tai kokoaikaiselle opiskelulle ulkomailla suomalaisille. == Työskentele == == Pysy turvassa == Hongkongissa on turvallista liikkua. Ryöstöjä tapahtuu harvoin, mutta normaali huolellisuus esim. taskuvarkauksien varalta on paikallaan. Yksin matkaavat naisetkin voivat liikkua suhteellisen huoletta yöaikaankin kaupungilla. == Pysy terveenä == Matkailijan yleisimmät rokotukset riittävät, mutta Japanin aivokuumerokotusta kannattaa harkita, mikäli aikoo matkustella laajemminkin Aasiassa. Kaupungista löytyy länsimaisia lääkäripalveluita, joista saa lääkkeitä. Apteekkeja on runsaasti, yleisimpiä mm. Mannings- ja Watsons- nimiset ketjut. == Kunnioita == == Ota yhteyttä == == Jatka matkaa == Guangzhou — todellinen kiinalainen suurkaupunki vain parin tunnin junamatkan päässä (huom. tarvitset erillisen viisumin). Macao — laivalla pääsee näppärästi tähän portugalilaisvaikutteiseen uhkapelikaupunkiin.